**11. MEĐUNARODNO TAKMIČENJE IZ SOLFEĐA I TEORETSKIH MUZIČKIH PREDMETA**

**MEĐUNARODNO TAKMIČENJE IZ HARMONIJE, MUZIČKIH OBLIKA I KONTRAPUNKTA**

**ROK ZA DOSTAVLJANJE PRIJAVA je 27.04.2025. godine**

**Održava se 11. maja 2025. godine**

**PROPOZICIJE MEĐUNARODNOG TAKMIČENJA IZ HARMONIJE, MUZIČKIH OBLIKA I KONTRAPUNKTA**

**HARMONIJA:**

**Ia KATEGORIJA – ROĐENE/ROĐENI 2009, I MLAĐE/MLAĐI**

* Harmonizacija soprana: 8 taktova; 6/8 ili 4/4 takt; oblik rečenice ili perioda; dijatonska harmonija zaključno s kadencirajućim kvartsekstakordom (trozvuci glavnih stupnjeva).

**Ib KATEGORIJA – ROĐENE/ROĐENI 2008, I MLAĐE/MLAĐI**

* Harmonizacija soprana: 8 taktova; 6/8 ili 4/4 takt; oblik rečenice ili perioda; dijatonska harmonija zaključno s vanakordskim tonovima.
* Harmonska analiza: odlomak iz klavirske kompozicije klasičnog perioda.

**Iv KATEGORIJA – ROĐENE/ROĐENI 2007, I MLAĐE/MLAĐI**

* Harmonizacija soprana: 8 taktova; 6/8 ili 4/4 takt; oblik rečenice ili perioda; dijatonska i alterovana harmonija, i dijatonska modulacija.
* Harmonska analiza: odlomak iz klavirske kompozicije klasičnog perioda.

**Ig KATEGORIJA – ROĐENE/ROĐENI 2006, I MLAĐE/MLAĐI**

* Harmonizacija soprana: 12 taktova; 6/8 ili 4/4 takt; oblik rečenice ili perioda; dijatonska i alterovana harmonija; sve vrste modulacija.
* Harmonska analiza: odlomak iz klavirske kompozicije klasičara ili ranih romantičara.

**MUZIČKI OBLICI:**

**IIb KATEGORIJA – ROĐENE/ROĐENI 2008, I MLAĐE/MLAĐI**

* Analiza: mala pesma (klavirska kompozicija; obavezan šematski prikaz), s jasnom naznakom strukture, tonaliteta s kadencama, i motiva.
* Kratak komentar analizirane kompozicije, čitko napisan.

**IIv KATEGORIJA – ROĐENE/ROĐENI 2007, I MLAĐE/MLAĐI**

* Analiza: rondo (klavirska kompozicija; obavezan šematski prikaz), s jasnom naznakom strukture, tonaliteta s kadencama, i motiva.
* Kratak komentar analizirane kompozicije, čitko napisan.

**IIg KATEGORIJA – ROĐENE/ROĐENI 2006, I MLAĐE/MLAĐI**

* Analiza: sonatni oblik (klavirska kompozicija; obavezan šematski prikaz), s jasnom naznakom strukture, tonaliteta s kadencama, i motiva.
* Kratak komentar analizirane kompozicije, čitko napisan.

**KONTRAPUNKT:**

**IIIv KATEGORIJA – ROĐENE/ROĐENI 2007, I MLAĐE/MLAĐI**

* Izrada kraćeg troglasnog stava (do 11 taktova), s imitacijom, tekstom i završnom kadencom. Stav treba da ima karakteristike početnog odseka renesansnog troglasnog moteta. Imitacija – tonalna ili realna. Tekst – zadata fraza na latinskom jeziku.
* Izrada kratkih zadatih primera – tretman disonanci u troglasu, u svim glasovima, standardni i posebni tipovi (nota kambijata, napuštena skretnica, opisna razrešenja, parazitska disonanca i sl.); izgradnja i prepoznavanje modusa (autentičnih, plagalnih i transponovanih), s označavanjem karakterističnih tonova (tonus finalis, diminanta) i intervala; primena posebnih vrsta imitacija – zadata tema, odgovor u augmentaciji, diminuciji, inverziji i sl.
* Analiza kraćeg odlomka troglasnog renesansnog moteta – modusi, kadence, trajanje teme, vrsta imitacije (prirodna/veštačka, stroga/slobodna, tonalna/realna), tretman disonanci, neočekivana rešenja.

 **IIIg KATEGORIJA – ROĐENE/ROĐENI 2006, I MLAĐE/MLAĐI**

* Izrada ekspozicije troglasne fuge, sa velikim sekventnim međustavom. Odgovor tonalan ili realan.
* Analiza kraćeg odlomka troglasne fuge (trajanje teme, imitacija, spona/kodeta, reperkusija, kontrasubjekt, međustavovi i njihova građa, kadence)

**TRAJANJE PISMENE PROVERE:**

Ia, Ib, Iv, IIb i IIv kategorija – 2 sata

Ig, IIg, IIIv i IIIg kategorija – 3 sata

**BODOVANJE:**

Ia kategorija:

* harmonski zadatak – 100 bodova

Ib, Iv i Ig kategorija:

* harmonski zadatak – 60 bodova
* harmonska analiza – 40 bodova

IIb, IIv i IIg kategorija:

* analiza oblika – 80 bodova
* komentar – 20 bodova

IIIv kategorija:

* izrada troglasnog stava – 40 bodova
* izrada kratkih zadatih primera – 30 bodova
* analiza odlomka moteta– 30 bodova

IIIg kategorija:

* izrada troglasne ekspozicije, sa međustavom - 60 bodova
* analiza odlomka fuge - 40 bodova

**PRAVILNIK MEĐUNARODNOG TAKMIČENJA IZ HARMONIJE, MUZIČKIH OBLIKA I KONTRAPUNKTA**

**Član 1.**

Osnivač Međunarodnog takmičenja iz harmonije, muzičkih oblika i kontrapunkta je Udruženje muzičkih i baletskih pedagoga Srbije.

**Član 2.**

Organizator Međunarodnog takmičenja iz harmonije, muzičkih oblika i kontrapunkta je Udruženje muzičkih i baletskih pedagoga Srbije.

**Član 3.**

Takmičenje se održava po propozicijama koje predlaže Komisija za harmoniju, muzičke oblike i kontrapunkt UMBPS i daje Upravnom odboru na usvajanje i objavljivanje.

Propozicije se objavljuju na sajtu UMBPS i dostavljaju svim školama u elektronskoj formi.

Za blagovremeno dostavljanje propozicija školama zadužene su stručne službe UMBPS.

Predsednica Komisije za harmoniju i muzičke oblike prisustvuje sastanku Upravnog odbora na kome se usvajaju propozicije.

**Član 4.**

Pravo učešća na takmičenju imaju sve učenice i učenici SMŠ rođene/rođeni 2006, i mlađe/mlađi.

**Član 5.**

Uz propozicije, školama se dostavlja i obrazac prijave za takmičenje, koji sadrži sledeće podatke:

* ime i prezime učesnice/učesnika
* datum rođenja
* razred, škola i ime nastavnice/nastavnika
* kategorija i disciplina za koju se prijavljuje
* kontakt adresa i telefon

Obrazac prijave sadrži i podatke o visini donacije za tekuću godinu, broj računa na koji se sredstva uplaćuju i datum do kog se primaju. Prijave poslate nakon naznačenog datuma neće biti prihvaćene.

**Član 6.**

Takmičenje se organizuje za sledeće kategorije:

**1. Ia kategorija – harmonija**

* Učenice i učenici rođene/rođeni 2009, i mlađe/mlađi;

**2. Ib kategorija – harmonija**

* Učenice i učenici rođene/rođeni 2008, i mlađe/mlađi;

**3. IIb kategorija – muzički oblici**

* Učenice i učenici rođene/rođeni 2008, i mlađe/mlađi;

**4. Iv kategorija – harmonija**

* Učenice i učenici rođene/rođeni 2007, i mlađe/mlađi;

**5. IIv kategorija – muzički oblici**

* Učenice i učenici rođene/rođeni 2007, i mlađe/mlađi;

**6. IIIv kategorija – kontrapunkt**

* Učenice i učenici rođene/rođeni 2007, i mlađe/mlađi;

**7. Ig kategorija – harmonija**

* Učenice i učenici rođene/rođeni 2006, i mlađe/mlađi;

**8. IIg kategorija – muzički oblici**

* Učenice i učenici rođene/rođeni 2006, i mlađe/mlađi;

**9. IIIg kategorija – kontrapunkt**

* Učenice i učenici rođene/rođeni 2006, i mlađe/mlađi.

**Član 7.**

Međunarodno takmičenje iz harmonije, muzičkih oblika i kontrapunkta održava se svake godine.

**Član 8.**

Realizaciju takmičenja sprovode predsednik UMBPS, sekretarica/sekretar UMBPS, koordinatorka/koordinator žirija i komisija za harmoniju, muzičke oblike i kontrapunkt.

**Član 9.**

Nadležnosti komisije za harmoniju, muzičke oblike i kontrapukt su:

* imenovanje takmičarskog žirija, koordinatorke/koordinatora i autorke/autora primera;
* planiranje, organizovanje i sprovođenje programa takmičenja;
* neposredno sarađivanje sa sredstvima javnog informisanja.

**Član 10.**

Obaveze sekretarice/sekretara UMBPS su sledeće:

* prijem i kontrola prijava za takmičenje;
* informisanje članica i članova žirija o eventualnim izmenama;
* određivanje rasporeda takmičenja;
* obavljanje svih tehničkih poslova oko takmičenja.

**Član 11.**

Članice i članovi žirija dužni su da ocene takmičarke i takmičare i da svoje bodovne liste predaju sekretarici/sekretaru UMBPS.

**Član 12.**

Obaveze koordinatorke/koordinatora žirija su da:

* prisustvuje radu i sednicama žirija tokom takmičenja;
* objavi konačne rezultate po preuzimanju bodovnih lista od članica i članova žirija;
* upozna predsednicu/predsednika i članice i članove žirija o eventualnim nepravilnostima.

**Član 13.**

Za organizaciju i tok takmičenja odgovorne su stručne službe UMBPS, domaćin takmičenja i predsednica Komisije za harmoniju i muzičke oblike.

Publici i nastavnicama/nastavnicima nije dozvoljeno prisustvo na takmičenju.

Stručne službe UMBPS obaveštavaju članice i članove žirija o mestu i vremenu održavanja takmičenja, rasporedu rada i dostavljaju potrebnu dokumentaciju za rad.

Domaćin je u obavezi da obezbedi uslove za održavanje takmičenja: prostorije za održavanje i pripremu takmičenja, prostor za smeštaj učesnica i učesnika takmičenja, prostoriju za rad žirija, fotokopir aparat za umnožavanje primera i dežurne nastavnice/nastavnike.

Predsednica Komisije za harmoniju i muzičke oblike odgovorna je za sprovođenje satnice i rad žirija u skladu sa Pravilnikom takmičenja i Pravilnikom o radu žirija.

U slučaju iznenadnog i opravdanog otkazivanja rada neke/nekog od članica/članova žirija i autorke/autora primera, predsednica Komisije za harmoniju, muzičke oblike i kontrapunkt donosi odluku o hitnom angažovanju nove/novog članice/člana žirija i autorke/autora.

Nakon objavljivanja rezultata održava se okrugli sto kome prisustvuju članice i članovi žirija, predsednik UMBPS i nastavnice i nastavnici.

**Član 14.**

Učesnice i učesnike takmičenja ocenjuje stručni žiri sastavljen od eminentnih pedagoškinja i pedagoga iz oblasti harmonije, muzičkih oblika i kontrapunkta.

Članica/član žirija nema pravo da ocenjuje svog kandidata. U tom slučaju ocenjivanje preuzima rezervna članica/rezervni član.

**Član 15.**

Autorke/autore primera za sve discipline predlaže Komisija za harmoniju, muzičke oblike i kontrapunkt a Upravni odbor ih imenuje.

Autorke/autori predaju gotov materijal predsednici žirija jedan sat pre početka takmičenja. Autorski primeri dostavljaju se žiriju u vidu notnog materijala.

Autorka/autor primera ne može imati svoje učenice/učenike u kategoriji za koju piše primere.

**Član 16.**

Učesnice i učesnici se prijavljuju pola sata pre početka takmičenja. U prostoriju gde se takmičenje odvija učesnice i učesnici ulaze petnaest minuta ranije, pri čemu se vrši njihova prozivka. Prilikom takmičenja, učesnice i učesnici na stolu mogu imati običnu olovku, gumicu za brisanje i plastičnu flašu sa vodom. U toku takmičenja pravo na jednu petominutnu pauzu imaju samo učesnice i učesnici Ig, IIg, IIIv i IIIg kategorije.

**Član 17.**

Sistem bodovanja:

Plasman učesnica/učesnika Takmičenja određuje se sabiranjem bodova sa bodovnih lista i izračunavanjem srednje vrednosti.

Maksimalan broj je 100.

I nagrada – 95-100 bodova

II nagrada – 90-94,99 bodova

III nagrada – 85-89,99 bodova

Pohvala – 80-84,99 bodova

**Član 18.**

Broj nagrada nije ograničen.

**Član 19.**

Odluka žirija je konačna i neopoziva.

**Član 20.**

Za takmičenje se priprema takmičarska knjižica koja sadrži raspored takmičenja i nastupa takmičarki/takmičara. U takmičarskoj knjižici objavljuje se ime i prezime takmičarke/takmičara, kategorija i disciplina u kojoj se takmiči.

**Član 21.**

U slučaju da dve/dvoje/dvojica kandidatkinje/kandidata imaju isti broj poena, bolje plasirana/plasirani je ona/onaj koja/koji je mlađa/mlađi po datumu rođenja.

**Član 22.**

Putne troškove smeštaja i ishrane snose kandidatkinje/kandidati sami. Za sve informacije u vezi sa takmičenjem, rezervacijom hotela i sl. možete kontaktirati organizatora takmičenja.

**Član 23.**

Takmičenje se održava pod pokroviteljstvom Ministarstva prosvete, nauke i tehnološkog razvoja Republike Srbije.

**Član 24.**

Ovaj Pravilnik usvojen je na sednici Upravnog odbora UMBPS.

 Predsednik UMBPS